cyanic-selkie/wikianc huggingface dataset:
Liza Weil
Weil oli naimisissa vuosina 2006-2017 näyttelijäkollegansa Paul Adelsteinin kanssa.
Kiala
Kiala voi tarkoittaa seuraavia:
Poison
Englanninkielen sana poison tai the poison voi viitata ainakin seuraaviin:
Entertainment and Leisure Software Publishers Association
Entertainment and Leisure Software Publishers Association (ELSPA) on Isossa-Britanniassa vuonna 1989 perustettu, ikäluokituksia videopeleihin määrittelevä organisaatio. ELSPA tunnettiin vuoteen 2002 saakka nimellä European Leisure Software Publishers Association. pienoiskuva|Esimerkki ELSPA:n ikäluokituksesta.
Real Life (albumi)
Real Life on Crown of Creation -yhtyeen debyyttialbumi, joka julkaistiin 21. helmikuuta 1994.
Entertainment and Leisure Software Publishers Association
Vuosien 1994–2003 välisenä aikana ELSPA antoi ikäsuosituksia Isossa-Britanniassa julkaistuihin videopeleihin, joita BBFC ei luokitellut. Suositukset annettiin jokaiselle ikäryhmälle (3–10, 11–14, 15–17 ja 18+) erikseen, myöhemmin järjestelmä yksinkertaistettiin merkintöihin 3+, 11+, 15+ ja 18+. Nykyään ELSPA käyttää PEGIn luokittelujärjestelmää.
ELSPA tuottaa videopelien Ison-Britannian myyntitilastoja ja ottaa osaa piratismin vastaiseen toimintaan.
Real Life (albumi)
Kappaleet
Kaikki kappaleet kirjoittanut Matthias Blazek ja Thomas Czacharowski, ellei toisin mainittu.
Emma Stonen filmografia
thumb|Emma Stone [[Zombielandin maailmanensi-illassa Fantastic­Festissä vuonna 2009.]] Tämä on Emma Stonen filmografia.
Alderneyn punta
Alderneyn punta on Kanaalisaariin kuuluvalla Alderneyn saarella käytössä oleva rahayksikkö, joka on sidottu Englannin puntaan. Se jakaantuu 100 penceen.
Sangharakshita
thumb|right|Sangharakshita
Urgyen Sangharakshita (alun perin Dennis Philip Edward Lingwood ; 1925 Lontoo – 30. lokakuuta 2018 Hereford) oli brittiläinen buddhalainen opettaja ja vaikuttaja. Hän perusti vuonna 1967 Länsimaisen buddhalaisen veljeskunnan ystävät -järjestön, jonka uudeksi nimeksi otettiin vuonna 2010 Triratna-yhteisö.
Sangharakshita kärsi lapsena sydänongelmista, joiden takia vietti paljon aikaa vuoteessaan. Tätä aikaa hän käytti kirjojen lukemiseen, mikä muodosti pohjan hänen kääntymiselleen buddhalaiseksi. Hän palveli brittijoukoissa Aasiassa toisen maailmansodan aikana, mutta päätti jäädä sinne. Hän vannoi valansa noviisina vuonna 1949 ja sai tässä vaiheessa sanskritinkielisen Sangharakshita-nimen, joka merkitsee "henkisen yhteisön suojelemaa". Sangharakshita vannoi täysvalansa theravadamunkkina vuonna 1950. Hän alkoi kuitenkin pettyä jäykkänä ja hierarkkisena pitämäänsä luostarielämään. Intiaan paenneiden tiibetinbuddhalaisten lamojen Sangharakshita sen sijaan koki kohtelevan muita vertaisinaan, mitä hän piti mieluisampana. Intiassa ollessaan Sangharakshita myös työskenteli buddhalaisuuden edistämiseksi maassa B. R. Ambedkarin värväämänä. Ambedkar pyrki käännyttämään daliteja, joiden opettamista Sangharakshita jatkoi Ambedkarin kuoleman jälkeenkin.
Sangharakshita palasi synnyinmaahansa vuonna 1964 ja perusti vuonna 1967 oman, nopeasti laajentuneen liikkeensä. Sangharakshita jäi eläkkeelle 1990-luvulla ja lopulta luopui perustamansa liikkeen johtajuudesta, mutta käytännössä hän pysyi sen merkittävämpänä vaikuttajana.
Sangharakshita kuoli 30. lokakuuta 2018. Hän oli Triratna-yhteisön tiedotteen mukaan kärsinyt keuhkokuumeesta ja verenmyrkytyksestä. Hänen hautajaisseremonioihinsa osallistui marraskuussa arviolta 1 200–1 400 henkilöä, minkä lisäksi tapahtuma näytettiin nettilähetyksenä. Sangharakshitan jälkeensä jättämään kirjalliseen tuotantoon kuuluu uskonopillisia teoksia, runoutta, muistelmia ja esseitä.
Syytökset väärinkäytöksistä
Sangharakshita oli opettajana kiistelty hahmo sekä opillisessa mielessä että käytännöiltään. Häntä syytettiin usein seksismistä ja seksuaalisesta hyväksikäytöstä. Vuonna 2017 vastauksena syytöksiin 1970–1980-lukujen aikaisesta hyväksikäytöstä ja misogyniasta Sangharakshita pahoitellen tunnustikin "rikkoneensa buddhalaisia eettisiä periaatteita". Sangharakshitaa on syytetty myös miesten painostamisesta seksisuhteisiin.
Alana
Alana on naisen etunimi, joka on johdettu miehennimestä Alan.
Digi- ja väestötietoviraston mukaan Suomessa on syyskuuhun 2021 mennessä tilastoitu noin 60 Alana-nimistä naista.
Maryna Lazebna
Maryna Volodymyrivna Lazebna (s. 10. kesäkuuta 1975) on ukrainalainen virkamies, joka toimi Ukrainan sosiaaliministerinä vuosina 2020–2022.
Lazebna valmistui vuonna 1998 Kiovan kansallisesta yliopistosta. Vuosina 2000–2011 hän työskenteli Ukrainan sosiaaliminsteriössä. Vuonna 2013 hänet nimitettiin Ukrainan valtion työllistymispalvelun johtajaksi, jossa virassa hän toimi vuoteen 2014 asti. Tämän jälkeen hän työskenteli yrittäjänä. Elokuusta lokakuuhun 2019 hän toimi Ukrainan valtion sosiaalipalvelun johtajana. Maaliskuussa 2020 hänet nimitettiin sosiaaliministeriksi, jossa virassa hän toimi heinäkuuhun 2022 asti.
Leiria
Leiria on Leirian piirin pääkaupunki Keski-Portugalissa. Se sijaitsee 146 kilometrin päässä Lissabonista ja 72 kilometrin päässä Coimbrasta. Kunnan asukasluku oli 126 897 vuonna 2011.
Jari Rantala
Jari Rantala -nimisiä henkilöitä ovat:
Mercy
Mercy voi tarkoittaa seuraavia:
Gediminas Kirkilas
Gediminas Kirkilas (s. 30. elokuuta 1951 Vilna) on liettualainen poliitikko, koulutukseltaan valtiotieteiden kandidaatti. Hän edustaa sosiaalidemokraattista puoluetta ja on ollut Seimasin jäsen vuodesta 1992. Kirkilas nimitettiin pääministeriksi 6. heinäkuuta 2006. Hän oli Liettuan puolustusministeri 7.12.2004–.
Kirkilas työskenteli 1972–1978 entistäjänä ja Liettuan kommunistisen puolueen eri komiteoissa ja Liettuan kommunistisen puolueen ensimmäisen sihteerin Algirdas Brazauskasin avustajana 1989–.
Saint-Véran
Saint-Véranin alppikylä kuuluu kauneimpien ranskalaiskylien järjestöön Les Plus Beaux Villages de France.
Vuonna 1974 Pariisin observatorio rakennutti Saint-Vérainiin observatorion 2900 metrin korkeuteen Pic de Château Renard -vuoren huipulle. Nykyisin laitos on AstroQueyras-nimisen harrastajatähtitieteilijöiden seuran käytössä.
Mateos
Mateos on muun muassa seuraavien henkilöiden sukunimi:
Kolunjärvi (Soini)
Kolunjärvi on Etelä-Pohjanmaalla Soinissa ja Ähtärissä Kolun kylän lähellä sijaitseva järvi.
Maantietoa
Järven pinta-ala on 58 hehtaaria, se on 1,4 kilometriä pitkä ja 750 metriä leveä. Järvellä on kartan mukaan yksi saari. Järvi on luodattu ja siitä on julkaistu syvyyskartat. Järven tilavuudeksi on saatu 569 300 kuutiometriä eli 0,0006 kuutiokilometriä. Sen keskisyvyys on 1,0 metriä ja suurin syvyys on 4,0 metriä. Sen rantaviivan pituus on 3,9 kilometriä.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Kolunjoen valuma-alueella (35.46), jonka Kolunjärven alueeseen (35.462) se kuuluu. Järven vedenpinnan korkeus on 167,9 metriä mpy.
São Vicente de Foran luostari
São Vicente de Foran luostari on 1600-luvulla rakennettu luostari Lissabonissa. Luostari perustettiin alun perin 1100-luvun puolivälissä. Luostarikirkosta löytyy useiden Portugalin kuninkaallisten hautoja.
Luostarikirkolla on renessanssityylinen julkisivu. Kirkon nykyinen kupoli on rakennettu vuoden 1755 jälkeen, sillä vanha kupoli sortui Lissabonin maanjäristyksessä. Kirkon esineistöön kuuluu Intiassa 1700-luvulla norsunluusta veistetty Jeesusta esittävä patsas.
Cancer (täsmennyssivu)
Cancer tarkoittaa seuraavia:
Iso Perimmäinen
Maantietoa
Lammen pinta-ala on 3,8 hehtaaria, se on 400 metriä pitkä ja 150 metriä leveä. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 1 kilometri.
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Kolunjoen valuma-alueella (35.46), jonka Kolunjärven alueeseen (35.462) se kuuluu. Lammen vedenpinnan korkeus on 199,5 metriä mpy.
Muukka
Muukka on suomalainen sukunimi, joka on muun muassa seuraavilla henkilöillä:
Żydowski Związek Walki
right|thumb|250px|Varsovan gheton sankareiden muistomerkki. Żydowski Związek Walki eli ŻZW oli Varsovan ghetossa toisen maailmansodan aikana toiminut maanalainen vastarintaliike. ŻZW osallistui keväällä 1943 Varsovan gheton kansannousuun, jonka aikana sillä oli hyvin aseistettuna noin 400 miestä yhdessätoista eri yksikössä.
Puolanjuutalaiset upseerit perustivat ŻZW:n heti natsi-Saksan vallatessa Puolan syksyllä 1939. Organisaation toimia olivat muun muassa aseiden hankkiminen tulevaisuuden vastarintaa silmällä pitäen ja juutalaisten auttaminen pakoon Varsovan ghetosta. ŻZW oli yhteistyössä myös muiden Puolan vastarintaliikkeiden kanssa, joilta saatu apu aseistuksessa ja pakenemisten osalta oli suureksi hyödyksi.
ŻZW:n johtohahmona pidettiin Dawid Wdowińskia, mutta dokumenttien ja lähdetietojen puutteiden takia asiasta ei voida olla täysin varmoja. ŻZW:n toiminta oli organisoitu useisiin eri osastoihin:
Matthias Blazek
thumb|Matthias Blazek vuonna 2013. Matthias Blazek (s. 5. tammikuuta 1966 Celle, Ala-Saksi, Saksa) on saksalainen toimittaja ja tietokirjailija.
Teokset
Teokset vuodesta 1997 lähtien käsittelevät lähinnä historiallisia aiheita.
Gerd Hornberger
Gerhard "Gerd" Hornberger (17. helmikuuta 1910 Waldfischbach, Saksa – 13. syyskuuta 1988 Waldfischbach-Burgalben, Saksa) oli saksalainen pikajuoksija ja olympiamitalisti.
Olympialaisissa Hornberger edusti Saksaa kerran, vuonna 1936 Berliinissä. Tuolloin hän oli mukana pronssia saavuttaneessa 4 x 400 metrin viestijuoksun joukkueessa. Hän oli mukana myös vuoden 1934 ja vuoden 1938 EM-kilpailuista, joissa molemmissa oli voittamassa kultaa pikaviestistä. 100 metrin ennätyksensä 10,4 Hornberger juoksi vuonna 1934.
Captain Marvel (elokuva)
Captain Marvel on vuonna 2019 ensi-iltansa saanut yhdysvaltalainen supersankarielokuva, joka perustuu Marvel Comicsin sarjakuvahahmoon Carol Danvers / Kapteeni Ihme. Se on Marvel Cinematic Universen (MCU) 21. elokuva ja kolmannen vaiheen yhdeksäs elokuva. Elokuvan ohjasivat Anna Boden ja Ryan Fleck, jotka myös käsikirjoittivat sen yhdessä Geneva Robertson-Dworetin kanssa. Elokuvan pääosissa ovat Brie Larson, Samuel L. Jackson, Ben Mendelsohn, Djimon Hounsou, Lee Pace, Lashana Lynch, Gemma Chan, Annette Bening, Clark Gregg ja Jude Law. Elokuvassa Carol Danversista tulee yksi voimakkaimmista supersankareista joutuessaan vuonna 1995 osaksi kahden avaruusoliorodun välistä sotaa.
Carol Danversiin perustuva elokuva on ollut tuotannossa toukokuusta 2013 asti. Elokuvan alkuperäinen ensi-iltapäivämäärä julkistettiin lokakuussa 2014 ja huhtikuussa 2015 Nicole Perlmanin ja Meg LeFauven ilmoitettiin käsikirjoittavan elokuva, heidän toimitettua useita toteuttamisideoita hahmolle. Larson paljastettiin pääosan esittäjäksi vuoden 2016 San Diego Comic-Con Internationalissa. Boden ja Fleck kiinnitettiin ohjaajiksi huhtikuussa 2017. Saman vuoden elokuussa Robertson-Dworet palkattiin uudeksi käsikirjoittajaksi. Elokuvan tarina lainaa elementtejä vuoden 1971 sarjakuvatarinasta Krii-skrulli -sota. Sijaintien kuvaaminen alkoi tammikuussa 2018, kun taas varsinaiset kuvaukset alkoivat maaliskuussa ja päättyivät heinäkuussa, sijoittuen Kaliforniaan ja Louisianaan. Kuvausten alkaessa paljastettiin loput näyttelijät ja käsikirjoittajat. Jackson ja Gregg muokattiin jälkituotannossa digitaalisesti nuoremman näköisiksi.
Captain Marvel sai maailmanensi-iltansa Lontoossa 27. helmikuuta 2019. Elokuvateattereihin se ilmestyi Suomessa 6. maaliskuuta 2019 ja Yhdysvalloissa 8. maaliskuuta 2019. Kriitikot ovat kehuneet elokuvaa ”viihdyttäväksi” ja ylistäneet Larsonin, Jacksonin ja Mendelsohnin roolisuorituksia sekä Jacksonin digitaalista nuorentamista, mutta toivoneet elokuvalta selkeämpää juonta ja enemmän jännitystä. Se myös tuotti maailmanlaajuisesti yli 1,1 miljardia dollaria lipputuloina. Elokuvan jatko-osa, The Marvels, saa ensi-iltansa 10. marraskuuta 2023.
Juoni
Vuonna 1995 kriiden pääplaneetta Halassa, muistinsa menettänyt Tähtijoukkojen jäsen Vers näkee jatkuvasti unia, joissa esiintyy eräs vanhempi nainen. Tähtijoukkojen komentaja ja Versin opettaja Yon-Rogg sekä kriiden hallitsijana toimiva orgaaninen tekoäly Korkein Äly neuvovat Versia unohtamaan unet ja pitämään tunteensa hallinnassa, jotta Vers oppisi myös hallitsemaan paremmin ainutlaatuista kykyään ampua ”fotonisäteitä”. Tähtijoukot yrittävät myöhemmin pelastaa planeetta Torfalta yhden vakoojistaan, joka oli joutunut skrullien, muodonmuuttajien ja kriiden vanhojen verivihollisten, vangiksi. Vers joutuu skrullien vangiksi ja kenraali Talos tutkii hänen muistiaan, kiinnostuen erityisesti muistoista, jotka koskevat Versin unissa esiintyvää naista, jonka nimeksi paljastuu Wendy Lawson. Vers tuhoaa skrullien aluksen ja tekee yhdellä sen pakokapseleista pakkolaskun Los Angelesiin.
Versin käytös herättää poliisien sekä kahden S.H I.E.L.D.-agentin, Nick Furyn ja Phil Coulsonin, huomion, mutta skrullien hyökkäys keskeyttää heidän tutkintansa. Vers saa yhdeltä skrulleista kristallin, joka sisältää hänen muistojaan ja takaa-ajon aikana Fury tulee tappaneeksi Coulsoniksi naamioituneen skrullin. Talos soluttautuu S.H.I.E.L.D.:iin naamioitumalla Furyn esimieheksi, johtaja Kelleriksi, ja pyytää Furya suostuttelemaan Versin yhteistyöhön heidän kanssaan. Furyn avulla Vers tutkii eräästä ilmavoimien tukikohdasta tietoja Lawsonin johtamasta Projekti Pegasuksesta, jonka tavoitteena oli valonnopeusmoottorin kehittäminen ja joka lopetettiin vuonna 1989 Lawsonin sekä erään koelentäjän kuoltua lento-onnettomuudessa. Vers huomaa muistuttavansa kuolleeksi ilmoitettua koelentäjää, vaikka lentäjän nimi oli poistettu dokumenteista, ja saa myös selville Lawsonin olleen oikeasti krii nimeltä Mar-Vell. Huomattuaan Taloksen soluttautumisen, Vers ja Fury pakenevat quadjet-rahtikoneella New Orleansiin mukanaan Mar-Vellin lemmikkikissa Goose.
Vers ja Fury saapuvat tapaamaan Projekti Pegasuksen toista koelentäjää Maria Rambeau’ta ja tämän tytärtä Monicaa. Vers saa tietää oikean nimensä olevan Carol Danvers ja että hän todella oli projektin kuolleeksi luultu koelentäjä. Talos saapuu paikalle ja paljastaa skrullien olevan oikeasti pakolaisia, joita Mar-Vell yritti auttaa löytämään uuden kodin kriiden tuhottua näiden alkuperäisen kotiplaneetan. He tutkivat Projekti Pegasuksessa käytetyn mustan laatikon nauhoitteen, jossa paljastuu, että Yon-Rogg oli aiheuttanut onnettomuuden ja sen jälkeen tappanut Mar-Vellin. Danvers oli Mar-Vellin ohjeiden mukaisesti tuhonnut koneen moottorin energiaytimen estääkseen Yon-Roggia saamasta sitä, mutta räjähdyksestä vapautunut energia oli antanut hänelle voimansa ja aiheuttanut hänen muistinmenetyksensä. Danvers, Fury, Maria, Talos ja Goose löytävät Maan kiertoradalta Mar-Vellin piilotetun aluksen, jossa osa eloonjääneistä skrulleista, mukaan lukien Taloksen vaimo Soren ja heidän tyttärensä, olivat suojelleet energiaytimen lähteeksi paljastunutta Tesseraktia.
Tähtijoukot hyökkäävät ja kytkevät Danversin Korkeimman Älyn virtuaalitodellisuuteen. Danvers kamppailee itsensä vapaaksi ja poistaa itsestään implantin, joka rajoitti hänen todellisia voimiaan. Kriitä vastaan käydyn taistelun aikana Fury ottaa mukaansa Tesseraktin ja Goosen, joka paljastuu flerken-rotuun kuuluvaksi avaruusolennoksi. Goose nielaisee Tesseraktin ja myöhemmin myös raapaisee Furyn vasemman silmän. Yon-Rogg kutsuu apuun Ronan Syyttäjän, jonka johtama laivasto ampuu ballistisia ohjuksia Maata kohti. Danvers pysäyttää Tähtijoukkojen jäsenet, tuhoaa ohjukset ja pakottaa Ronanin joukot perääntymään. Lopuksi hän pysäyttää Yon-Roggin ja lähettää hänet takaisin Halaan varoittaakseen Korkeimpaa Älyä aikomuksistaan lopettaa kriiden sodat. Danvers lähtee etsimään skrulleille uutta kotia ja tekee muokkauksia Furyn hakulaitteeseen, jotta tämä saisi yhteyden häneen tähtienväliseltäkin etäisyydeltä, mutta neuvoo käyttämään sitä vain hätätapauksissa. Fury alkaa suunnitella hanketta, jonka tarkoitus olisi koota Danversin kaltaisia henkilöitä suojelemaan Maata. Hän nimeää sen Danversin lentäjäkoodinimen ”Kostaja” mukaan ”Kostajat-hankkeeksi”.
Lopputekstien välissä näytetyssä kohtauksessa, 23 vuotta myöhemmin, Steve Rogers, Natasha Romanoff, Bruce Banner ja James Rhodes ovat löytäneet Furyn hakulaitteen, kunnes Danvers ilmestyy ja kysyy missä Fury on. Lopputekstien jälkeen näytetyssä kohtauksessa, vuonna 1995, Goose hyppää Furyn työpöydälle ja oksentaa Tesseraktin ulos.
Kehitys
Toukokuussa 2013 Marvel Studios oli laatinut käsikirjoituksen Neiti Ihmeestä, joka oli Carol Danversin alkuperäinen supersankarinimi. Tuottaja Louis D’Esposito ilmoitti studion olevan kiinnostunut naisvetoisesta supersankarielokuvasta sanomalla, ”elokuvissamme on vahvoja naispuolisia hahmoja Mustasta Leskestä Pepper Pottsiin ja Peggy Carteriin eikä sitä koskaan tiedä. Ehkä voimme tehdä sivullisen elokuvan joko yhdelle heistä tai Kapteeni Ihmeelle.” Marvel Studiosin puheenjohtaja Kevin Feige sanoi, että jos Marvel tekisi naisvetoisen elokuvan, hän suosisi eniten ”kokonaan uutta hahmoa [ Marvel Cinematic Universeen], tehdä alkuperätarina. Olemme puhuneet paljon [Kapteeni Ihmeestä]. Luulen, että se olisi erittäin siistiä.” Elokuussa 2014 Feige totesi, että Musta Pantteri ja Kapteeni Ihme ovat ”kumpikin hahmoja, joista pidämme, ja kehitystyö on tehty ja jatkamme siihen mitä on tehtävä” ja studiolta usein kysyttiin, ”enemmän kuin Iron Man 4, enemmän kuin Avengers 3 ... Luulen, että siinä on jotain mihin meidän on kiinnitettävä huomiota.”
Lokakuussa 2014 Feige ilmoitti Captain Marvelin saavan ensi-iltansa 6. heinäkuuta 2018 osana MCU:n elokuvien kolmatta vaihetta. Hän sanoi, ”Tämän Kapteeni Ihmeen nimi on Carol Danvers. Tätä elokuvaa on työstetty jo yhtä pitkään kuin Doctor Strange tai ennen kuin Guardians of the Galaxy sai ensi-iltansa, ja että yksi avainasioista oli selvittää mitä halusimme tehdä sillä. Hän seikkailunsa ovat maanpäälliset, mutta voimat kosmisesta maailmasta.” Feige mainitsi myös, että käsikirjoittaja ja ohjaaja paljastettaisiin ”hyvin pian” ja että Marvel harkitsi naispuolisia elokuvantekijöitä, sanoen ”teimme sen mitä olemme aina tehneet, eli etsimme parhaita elokuvantekijöitä, parhaita käsikirjoittajia ja parhaita mahdollisia ohjaajia. Joten en aio sanoa, että aiomme palkata ketään mistään tietystä väestöryhmästä, mutta tapaamma paljon ihmisiä.”
Helmikuussa 2015 Marvel ilmoitti uudeksi ensi-iltapäivämääräksi 2. marraskuuta 2018. Huhtikuun alussa Feige paljasti Kapteeni Ihmeen olleen Avengers: Age of Ultron käsikirjoituksen varhaisessa luonnoksessa, mutta poistettiin myöhemmin, koska ”se ei tuntunut oikealta hetkeltä. Emme halunneet esitellä häntä lentämässä puvussaan ennen kuin tiedätte kuka hän on ja kuinka hänestä tuli se mikä on.” Hän sanoi, että Marvel oli valmis julkistamaan elokuvan käsikirjoittajat ”toivottavasti seuraavan viikon tai kahden aikana”, ja keskellä huhtikuuta toinen Guardians of the Galaxyn käsikirjoittajista Nicole Perlman ja toinen elokuvan Inside Out – mielen sopukoissa käsikirjoittajista Meg LeFauve paljastettiin käsikirjoittajiksi. Kaksikko kokosi yhteen käsikirjoittajatiimin tehtyään vaikutuksen Feigeen erillisillä ideoillaan hahmosta ja alkoivat työstää elokuvaa kuukauden sisällä. LeFauve löysi hahmon statuksen naispuolisena supersankarina sekä ”ihmeellisenä” että haasteena ja sanoi ”kuinka vaikeaa se tulee olemaan, koska hän on niin voimakas? Emme halua Teräsmies-kirousta. ’Mikä on hänen haavoittuvaisuutensa?’ on se mitä meidän tulee selvittää.” Toukokuuhun mennessä Marvel oli keskustellut Ava DeVernayn kanssa joko Captain Marvelin tai Black Pantherin ohjaamisesta. Kuukauden kuluttua Feigen vahvisti asian, sanoen, että oli neuvotellut DuVernayn ja lukuisten muiden ohjaajien kanssa ja odotti päätöksen tehtävän vuoden 2015 aikana. Syyskuussa Feige sanoi, että näyttelijöiden valinta alkaisi vasta vuonna 2016, koska ”olemme käsikirjoittamassa elokuvaa, selvittämässä millaisen haluamme Carol Danversin olevan, ja sen, että millaisen rakenteen me todella haluamme elokuvalle ja mikä on hänen roolinsa muissa kolmannen vaiheen elokuvissa.” Tuottaja Jeremy Latcham tarkensi, että ”hahmon oikein toteuttamisessa on kova vaiva. Haluamme varmistaa, että tiedämme kuka [hahmo] on ennen kuin pohdimme kenen pitäisi näytellä häntä.” Lokakuussa 2015 Marvel siirsi ensi-iltaa jälleen ja ilmoitti uudeksi päivämääräksi 8. maaliskuuta 2019.
thumb|left|upright|[[Brie Larson mainostamassa Captain Marvelia vuoden 2016 San Diego Comic-Con Internationalissa]] Feige ilmoitti huhtikuussa 2016, että ohjaaja paljastettaisiin ”seuraavan kuukauden tai kahden aikana” ja että ensimmäiset näyttelijät paljastettaisiin keskellä vuotta 2016. Hän myös mainitsi elokuvan kertovan kuinka Carol Danversista tulee Kapteeni Ihme. Seuraavan kuukauden aikana indie-elokuvantekijä Emily Carmichaelin nimi nousi esiin mahdollisena ohjaajaehdokkaana, ja kesäkuussa Brie Larson nousi esiin vahvimpana ehdokkaana Kapteeni Ihmeen näyttelijäksi. Larson vahvistettiin hahmon näyttelijäksi vuoden 2016 San Diego Comic-Con Internationalissa. Samalla Feige sanoi ohjaajien haun rajoittuneen ”kymmenen ehdokkaan listaan”, ja toivoi voivansa julkistaa ohjaajan ”kesän lopussa.” Perlman paljasti elokuussa, että hahmon alkuperätarina olisi elokuvassa erilainen, koska sarjakuvissa se muistutti liikaa Vihreän Lyhdyn tarinaa, sanoen, ”on paljon mitä pitää keksiä uudelleen. Hän on myös oma persoonansa ja mahtava hahmo. Olemme tietoisia siitä mitä muissa Marvel-elokuvissa tapahtuu ja varmistettava, että hänen oma tarinansa on ainutlaatuinen ja sopii tähän samassa ajassa kulkevaan maailmaan.” Feige selitti tämän myöhemmin, sanoen, ”luulen, että meillä on upea ja ainutlaatuinen tapa” kertoa hänen tarinansa, ”tarinan ytimen” keskittyessä siihen kuinka Danvers löytää rajansa ja haavoittuvaisuutensa. Hän lisäsi myös, että Kapteeni Ihme olisi ”voimakkain hahmo, joka on koskaan esitelty” elokuvissa ja ”tulee todistamaan itsensä hyvin tärkeäksi hahmoksi universumillemme”.
Lokakuussa 2016 Feige myönsi, että ohjaajan julkistaminen kesti odotettua pidempää, sanoen, ”yritämme saada vähän enemmän tarinaa asetettua ennen kuin tuomme elokuvantekijän mukaan” puhumaan aiheesta. Feige kuvaili haluaan palkata naispuolinen ohjaaja, sanomalla, ”luulen, ettei se ole edellytys mahtavan version tekemiselle Captain Marvelista, mutta se on jotain mitä pidämme tärkeänä,” lisäten, että oli myös tärkeää saada projektiin naisen ääni, vaikka he eivät tietäisi paljon sarjakuvista; ”heidän täytyy vain rakastua siihen, kunhan se on esitelty heille. On hämmästyttävää nähdä kaikkia elokuvantekijät lukemassa [lähdemateriaalin] läpi ja tietävän, ’ai, nainen kirjoittaa nyt,’” puhuen erityisesti Kelly Sue DeConnickin sarjakuvista. Feige odotti ohjaajan paljastettavan vuoden 2016 lopussa. Perlman ja LeFauve kuitenkin näyttivät laatimansa käsikirjoituksen vasta joulukuussa, jolloin lisätapaamiset ohjaajaehdokkaiden kanssa venyivät vuoden 2017 alkuun.
Helmikuussa 2017 Perlman sanoi, että vaikka hän ja LeFauve palkattiin jo vuotta aiemmin, kaksikko oli vasta nyt saanut ”marssikäskyn” aloittaa käsikirjoittaminen, sanoen, että yksi viivästymisen syistä oli selvittää mihin osaan MCU:ta elokuva sopisi. Samaan aikaan Perlman keskusteli hahmon feminiinisyydestä, sanomalla, ”luulen, että on taipumus käydä edestakainen keskustelu siitä, että ’pitäisikö sen vaikuttaa tarinaan lainkaan?’ vai ’pitäisikö sen vaikuttaa kirjoittamiseen?’ Luulen, että on tärkeää varmistaa, ettei Kapteeni Ihme ole sankari feminiinisyytensä vuoksi. Hän on hyvin voimakas hahmo ja hänen naisellisuutensa on osa sitä voimaa.” Perlman myös lisäsi, että on yleisiä kestoilmaisuja, joita voidaan pitää naispuolista hahmoa halveeraavina mutta ei miespuolista hahmoa, ”on asioita, joita en ajattelisi kahdesti Rautamiehestä, mutta joita voisi ajatella kahdesti Kapteeni Ihmeestä.”
Esituotanto
Marvel palkkasi Anna Bodenin ja Ryan Fleckin ohjaamaan Captain Marvelin. Kaksikko palkattiin, kun he olivat tehneet vaikutuksen Marveliin ”aina uudelleen ja uudelleen” useissa tapaamisissaan hahmon vision suhteen ja kokemuksellaan sekä televisiossa että elokuvissa. Feige huomautti, että hän ja Marvel olivat vaikuttuneita Bodenin ja Fleckin kyvystä ”luoda hahmolle yksittäinen matka” kaikissa töissään, lisäten, ”tarinat, joita he ovat kertoneet, ovat niin monipuolisia, mutta aiheesta riippumatta, he voivat sukeltaa niihin ja hioutua sisään hahmon historiaan.” Feige tunsi ylivoimaisesti, että elokuvan ”tarvitsee kertoa kolmiulotteisesta ja monikerroksiselta Carol Danvers -hahmolta. Sinun on voitava jäljittää hänet ja seurata häntä ja ymmärtää häntä kaikissa vaiheissa elokuvaa, huolimatta siitä kuinka paljon visuaalisia tehosteita ja avaruusaluksia ja pahiksia täyttää kuvan. Se on tärkeää.” Kuvausten suunniteltiin alkavan tammikuussa 2018, mutta Feige sanoi toivovansa kuvausten alkavan helmikuussa 2018.
Heinäkuussa 2017 paljastettiin, että Samuel L. Jackson esiintyisi elokuvassa, palaten Nick Furyn rooliin. Vuoden 2017 San Diego Comic-Conissa Feige vahvisti Jacksonin esiintymisen elokuvassa ja että Captain Marvel sijoittuisi 1990-luvulle ja että skrullit toimisivat roistoina, mahdollistaen The Avengers -lehden sarjakuvatarinan Krii-skrulli -sota aineksien käytön elokuvassa. Asettamalla elokuvan sijoittumaan 1990-luvulle, Feige huomautti sen mahdollistavan Danversin "olla erityinen sankari, mutta sijoittaa sen MCU:n aikajanalle." The Hollywood Reporter vertasi elokuvan tapahtuma-aikaa Captain America: The First Avengeriin sekä DC Extended Universen elokuvaan Wonder Woman, jotka sijoittuivat vuosikymmenien taakse menneisyyteen.
thumb|left|Elokuvan ohjaajat, Ryan Fleck ja Anna Boden, [[Pentagonissa maaliskuussa 2019.]] Saman kuukauden aikana California Film Commission antoi 20,7 miljoonan verohyvityksen elokuvan tuotannolle, ensimmäiset 100 miljoonaa käytettiin osavaltion päteviin menoihin, Kalifornian toimiessa Captain Marvelin pääkuvauspaikkansa. D’Esposito sanoi, että oli ”hyvin jännittävää” saada Captain Marvel -elokuva kyseiseen osavaltioon, koska Marvel Studios päätoimipaikka ja jälkituotantolaitokset sijaitsevat myös siellä, lisäten ”tulemme tehostamaan tuotantoprosessiamme tälle ja muille työstämillemme elokuville samanaikaisesti”.
Elokuun puolivälissä Marvel palkkasi Geneva Robertson-Dworetin Captain Marvelin uudeksi käsikirjoittajaksi LeFauven siirryttyä toiseksi Disney Animationin elokuvan Giganticin ohjaajista. Perlman vahvisti lähtönsä projektista ja sanoi, että hänen ja LeFauven työstämä tarina tultaisiin säilyttämään lopullisessa käsikirjoituksessa. Robertson-Dworet kuvaili elokuvaa toimitakomediaksi ja muokkasi käsikirjoituksen samanlaiseksi kuin alkuperäisen Tomb Raiderille (2018) tekemänsä käsikirjoituksen, ennen kuin kyseiselle elokuvalle päätettiin antaa dramaattisempi sävy. Hän lisäsi, että luovalle tiimille oli myös tärkeää säilyttää elokuvan koomiset elementit sekä Danversin hahmon ”erittäin huvittava ääni”, sillä Danvers ”on yksi huvittavimmista sarjakuvahahmoista. Hän on niin nenäkäs ja älykäs, ettei kuuntele kenenkään arvosteluja”. Robertson-Dworet myös antoi Bodenille kunnian Danversin äänen muokkaamisesta elokuvaan sopivaksi sekä halusta ”kaivertaa oma polkumme ja varmistaa, ettemme vain viivyttelisi samalla alueella [Wonder Womanin julkaisun jälkeen], ja näyttää kaiken sen mihin naiset ovat kykeneviä.” Feige lisäsi Captain Marvel sisältävän "sosältävän viitteitä suosimiimme ”90-luvun toimita elokuviin”, kuten Terminator 2 – Tuomion päivä, ”upeat katutason tappelut, katutason takaa-ajokohtaukset, ja sen sellaista hupia”, koska 1990-luvun toimintagenre oli jotain, mitä Marvel Studios ei ollut vielä tutkinut. Hän lisäsi myös, että iso osa elokuvasta sijoittuisi ulkoavaruuteen. DeConnickin lisäksi California Institute of Technologyn Institute for Quantum Information and Matterin kvanttifyysikko Spyridon Michalakis toimi elokuvan tieteellisenä konsulttina.
Lokakuussa kuvausten ilmoitettiin alkavan maaliskuussa 2018. Feige kuvaili elokuvaa ”isoksi osaksi” kohti Avengers: Endgamea, joka saisi ensi-iltansa Captain Marvelin jälkeen ja sanoi, että tarina sijoittuu samoihin aikoihin MCU:n kaikkien kolmen vaiheen tapahtumien kanssa. Samalla viikolla Ben Mendelsohn oli neuvotteluissa elokuvan päävihollisen roolista. Mendelsohn oli aiemmin tehnyt yhteistyötä Bodenin ja Fleckin kanssa elokuvassa Mississippi Grind ja ohjaajat kaavailivat häntä Captain Marvelin roiston näyttelijäksi jo silloin, kun elokuvan tarinan suunnittelu alkoi. Heti ohjaajien keskusteltua roolista hänen kanssaan, Mendelsohn ”myöntyi nopeasti tavoittelemaan” sitä. Marraskuussa Jude Law’n raportoitiin osallistuneen neuvotteluihin Danversin mentorin roolista. Tammikuussa 2018 DeWanda Wise valittiin näyttelemään Maria Rambeau’ta ja lisäksi vahvistettiin Mendelsohnin ja Law’n roolivalinnat. Saman kuukauden aikana paljastui, että Robert Kazinsky näyttelee myös elokuvassa. Feige totesi Law’n olleen näyttelijä, jota Marvel oli ”ihaillut jo kauan ja halunneet löytää roolin elokuviimme”, tuntien hänen osansa Captain Marvelissa olleen ”tavallisesta poikkeava”. Law tunsi Marvelin olleen ”mielenkiintoinen osapuoli, johon liittyä, mielenkiintoisella hetkellä näiden valta-asemassa. Minulle on kiintoisa leikkipaikka työskentelyyn” huomattaen myös Marvelin ”vaivannäön [viime vuosina] erilaisilla äänillä varustettujen ohjaajien palkkaamiseen”.
Kuvaukset
Sijaintien kuvaukset alkoivat tammikuun 2018 lopussa. Kuvauspaikoilta otetut kuvat näyttivät Larsonin vihreässä ja mustassa puvussa, perinteisen punaisen ja sinisen puvun sijasta. Feige vastasi tähän sanomalla Marvelin hyväksyvän riskin kuvien vuotamisesta seurauksena sijaintien kuvaukselle ja tunsi, että ”useimmat ihmiset ovat riittävän järjissään tietääkseen, että he näkevät kulissien takaista kuvaa, täysin ilman kontekstiä." Hän lisäsi, että iso osa elokuvan kohtauksista kuvattaisiin kyseisessä paikassa.
Kuukausi myöhemmin Gemma Chan valittiin näyttelemään Minn-Ervaa. Maaliskuun aikana Wise joutui vetäytymään roolistaan, televisiosarjan She’s Gotta Have It roolinsa kuvausaikataulun vuoksi. Seuraavana päivänä Lashana Lynch osallistui neuvotteluihin Wisen korvaajaksi. Viikkoa myöhemmin Marvel vahvisti Mendelsohnin, Lynchin, Chanin, Law’n roolivalinnat ja paljasti aiemmissa MCU-elokuvissa näytelleiden Djimon Hounsoun, Lee Pacen ja Clark Greggin palaavan Korathin, Ronan Syyttäjän ja Phil Coulsonin rooleihin. Näyttelijäkaartiin liittyivät myös Algenis Pérez Soto, Rune Temte ja Mckenna Grace. Lisäksi paljastettiin että LaFauven, Perlmanin ja Robertson-Dworetin lisäksi myös Boden, Fleck sekä Liz Flahive ja Carly Mensch ovat kreditoitu elokuvan käsikirjoittajiksi. The Hollywood Reporterin Richard Newby kommentoi, että Korathin, Ronanin ja Coulsonin (edellisissä elokuvissa esiintyneiden kuolleiden hahmojen) esiintymisen elokuvassa ”antoi MCU:ssa toisen ainutlaatuisen mahdollisuuden vahvistaa joitain hahmoja, jotka eivät näyttäneet täyttä potentiaaliansa, antamaan mahtaville näyttelijöille, erityisesti kovaonnisille roistoille, mahdollisuuden tuoda rooleistaan esille enemmän kuin mitä alkuperäinen mahdollisuus salli... Captain Marvel antaa näiden hahmojen tulla merkittävämmiksi, ja vaikka heidän kohtalonsa ovat sinetöity, heidän menneisyytensä ja tarinansa voivat muuttaa näkökulmamme heihin kokonaan.”
Varsinaiset kuvaukset alkoivat Kaliforniassa 19. maaliskuuta 2018, Guardians of the Galaxyn, Avengers: Age of Ultronin ja Doctor Strangen kanssa aiemmin työskennelleen Ben Davisin toimiessa kuvaajana. Vuoteen 1986 sijoittuva karnevaalikohtaus, jossa esiintyvät sekä Danvers että Fury, kuvattiin myöhemmin Jim Racing Clubilla, Oxnardissa. Captain Marvelin sekä muiden suuren budjetin elokuvien kuvaaminen Los Angelesissa auttoi Kalifornian verohyvitysohjelmaa nostamaan elokuvatuotantoa alueella 11,7 prosentilla 2018 ensimmäisen vuosineljänneksen aikana, mikä oli vuoden 2017 samaan ajankohtaan verrattuna ensimmäinen kaksinumeroinen kasvu tuotannossa sitten vuoden 2015 neljännen vuosineljänneksen. Kuvausten oli tarkoitus sijoittua huhtikuun aikana myös Shaver Lakeen Fresnon ulkopuolelle, mutta se viivästyy toukokuun puoleenväliin. Huhtikuun lopussa Feige ilmoitti, että kuvaukset olivat melkein puoliksi tehty. Seuraavan kuukauden aikana Annette Bening liittyi näyttelijäkaartiin. Kalifornian osuus kuvauksista päättyi 23. kesäkuuta 2018 ja tuotanto tulee siirtymään Fresnoon, Baton Rougeen ja New Orleansiin kahden viimeisen kuvausviikon ajaksi. Kuvaukset päättyivät virallisesti 6. heinäkuuta 2018.
Jälkituotanto
Heinäkuussa 2018 Chuku Modun paljastettiin näyttelevän elokuvassa. Syyskuussa 2018 Entertainment Weekly paljasti ensimmäiset viralliset kuvat Danversin Kapteeni Ihmeen puvusta. Samalla paljastettiin Mendelsohnin, Lynchin, Soton ja Temten roolihahmot sekä vahvistettiin Gracen rooli nuorena Carol Danversina. Joulukuussa 2018, Marvel julkaisi elokuvan virallisen julisteen, jossa Perlman sekä Joe Shrapnel ja Anna Waterhouse olivat kreditoitu tarinan laatimisesta sekä Boden, Fleck, Robertson-Dworet, ja Jac Schaeffer käsikirjoituksesta. Schaeffer oli aiemmin palkattu tammikuussa 2018 käsikirjoittamaan Black Widow. Sarjakuvista tuttu kissaksi naamioitunut ja Danversin lemmikkinä esiintynyt flerken nimeltä Chewie (nimetty Tähtien sota -hahmo Chewbaccan mukaan), esiintyy uudella nimellä Goose. Nimi tulee elokuvan Top Gun – lentäjistä parhaat (1986) hahmon Nick ”Goose” Bradshaw’n kutsumanimestä. Goosen esittämisestä vastaa neljä oikeaa kissaa: Reggie, Archie, Rizzo ja Gonzo. Kelly Sue DeConnickilla kerrottiin olevan cameorooli. Mutta koska Larson oli allerginen kissoille, hänen kohtauksissaan Goose toteutettiin joko tietokoneanimaatiolla tai realistisena nukkena. Helmikuussa 2019 Akira Akbarin paljastettiin näyttelevän Monica Rambeau’ta, joka on elokuvassa vasta lapsi. Lisäksi Beningin ja Law’n vahvistettiin näyttelevän Ylintä Tajuntaa (elokuvassa Korkeinta Älyä) ja komentaja Yon-Roggia. Visuaalisten efektien luomisesta vastasivat Animal Logic, Cantina Creative, Digital Domain, Framestore, Industrial Light & Magic, Lola VFX, Luma Pictures, RISE, Rising Sun Pictures, Scanline VFX ja Trixter, Lola VFX:n toteuttaessa myös Jacksonin ja Greggin näyttämisen nuoremmilta.
Musiikki
Toukokuussa 2018 Clark Gregg vihjaili elokuvan soundtrackin sisältävän lauluja 1990-luvulta. Seuraavan kuukauden aikana Pinar Toprakin paljastettiin säveltävän elokuvan musiikki, mikä tekisi hänestä ensimmäisen naispuolisen säveltäjän MCU-elokuville.
Markkinointi
Vuoden 2017 San Diego Comic-Conissa näytettiin elokuvaa varten tehtyä kosenptitaidetta. Kesäkuussa 2018 Feige paljasti ensimmäinen kuvan Larsonista Danversin roolissa CineEurope-tapahtumassa.
Ensimmäinen traileri esitettiin 18. syyskuuta 2018 Good Morning America -ohjelmassa. Sitä katsottiin ensimmäisten 24 tunnin aikana 109 miljoonaa kertaa, mikä teki siitä 11. eniten siinä ajassa katsotun trailerin. Toinen traileri julkaistiin 3. joulukuuta 2018, Washington Redskinsin ja Philadelphia Eaglesin välisen Monday Night Football -ottelun puoliajalla.
Julkaisu
Captain Marvel sai ensiesityksensä Lontoossa 4. maaliskuuta 2019. Suomessa elokuva sai ensi-iltansa 6. maaliskuuta 2019 ja Yhdysvalloissa 8. maaliskuuta 2019. Alkuperäinen suunniteltu ensi-ilta oli 6. heinäkuuta 2018, ennen kuin helmikuussa 2015 ensi-iltaa siirrettiin Spider-Man: Homecomingin sovittamiseksi julkaisuaikatauluun ja uudeksi päivämääräksi ilmoitettiin 2. marraskuuta 2018. Lokakuussa 2015 ensi-iltaa siirrettiin jälleen Ant-Man and the Waspin sovittamiseksi aikatauluun.
Kotimedia
Captain Marvel oli ensimmäinen Walt Disney Studios Motion Picturesin levittämä elokuva, jota ei julkaistu Pohjois-Amerikassa Netflixissä, Disneyn päätettyä Netflixin kanssa sopimansa lisensointisopimuksen vuoden 2019 aikana. Disney+ oli Yhdysvalloissa ainoa tilausvideopalvelu, johon Captain Marvel tuli katsottavaksi.
Jatko-osa
The Marvels saa ensi-iltansa 10. marraskuuta 2023. Elokuvan ohjasi Nia DaCosta, ja käsikirjoitti Megan McDonnell. Larson palasi rooliinsa, minkä lisäksi Teyonah Parris ja Iman Vellani palasivat Disney+-sarjoista WandaVision (2021) ja Ms. Marvel (2021) näyttelemään aikuista Monica Rambeau’ta ja Kamala Khania / Neiti Ihmettä. Zawe Ashton näyttelee elokuvan roistoa.
Oiva Linturi
Väinö Oiva Urho Linturi (synt. Lindroth, 18. heinäkuuta 1892 Köyliö – 20. huhtikuuta 1940 Köyliö) oli suomalainen yleisurheilija, joka edusti Rauman Urheilijoita ja Helsingin Kisa-Veikkoja.
Elämä
Köyliössä syntynyt Linturi suoritti ylioppilastutkinnon Rauman lyseossa vuonna 1910 ja opiskeli sen jälkeen suomen kieltä sekä kirjallisuutta Helsingin yliopistossa. Valmistumisensa jälkeen hän työskenteli Kustannus Oy Otavan ja Suomen Pankin palveluksessa, mutta teki varsinaisen elämäntyönsä opettajana suoritettuaan sitä varten myös kasvatustieteen tutkinnon. Opettajana Linturi toimi Kokemäen yhteiskoulussa 1924–1930 ja sen jälkeen Turun suomalaisessa yhteiskoulussa kuolemaansa saakka.
Urheilu-ura
Yleisurheilijana Linturi harrasti kymmenottelua sekä eri hyppylajeja. Hän kuului Tukholman vuoden 1912 olympialaisten valmennettaviin, mutta ei kuitenkaan lopulta osallistunut kisoihin liian rankan harjoitusohjelman aiheuttaman uupumuksen vuoksi. Linturi saavutti korkeushypyssä kolme, ja vauhdittomassa pituushypyssä yhden Suomen mestaruuden vuosina 1912–1917. Vuonna 1917 hän hyppäsi vauhdittoman pituuden suomenennätyksen 321.
Keskikokoinen englantilais-ranskalainen ajokoira
Keskikokoinen englantilais-ranskalainen ajokoira (anglo-français de moyenne vénerie) on sukupuuttoon kuollut ranskalainen koirarotu. Se oli alun perin suurten englantilais-ranskalaisten ajokoirien (valko-mustan, valko-oranssin ja kolmivärisen) ja englantilais-ranskalaisen pienriistan ajokoiran välimuoto.
Ulkonäkö
Desmond Morriksen mukaan tämä keskikokoinen ajokoira olisi ollut säkäkorkeudeltaan noin 51 cm korkea. Kuitenkin nykyisen englantilais-ranskalaisen pienriistanajokoiran säkäkorkeusmääritelmä kattaa myös kyseisen korkeuden, joten voi olla, että tämä keskikokoinen muunnos on sulautunut yhteen viimeksi mainitun kanssa.
Värimuunnoksia oli suurten englantilais-ranskalaisten ajokoirien tapaan kolme:
Luonne ja käyttäytyminen
Rotu oli nopea ja sopeutui työskentelemään hyvin erilaisissa maastoissa.
Alkuperä
Keskikokoinen rotu kehitettiin kun ranskalaisia ajokoiria, erityisesti poitevin ja porcelaine, risteytettiin harrierin kanssa.
Mika
Mika on pääasiassa suomalainen miehen etunimi, jonka nimipäivää vietetään 29. syyskuuta. Suomen kielen kannalta nimi on lyhentymä nimestä Mikael. Nimi Mika on käytössä myös muissa kulttuureissa: Japanissa se on naisen nimi, Ruotsissa puolestaan sukupuolineutraali (käsitetään lyhentymäksi sekä miehennimestä Mikael että tämän sisarnimestä Mikaela). Puolassa Mika voi olla etu- tai sukunimi.
Mika oli Suomessa harvinainen nimi vielä 1960-luvun alussa, mutta 1960-luvulla se nousi muotinimeksi, ja 1960- ja 1970-lukujen vaihteessa Mikaksi nimettiin noin 4–5 suomalaispoikaa sadasta. Almanakkaan Mika pääsi vuonna 1973. Digi- ja väestötietoviraston tietojen mukaan nimi Mika on Suomessa annettu 1900-luvun alusta vuoden 2019 loppuun mennessä 39 991 miehelle ja 42 naiselle. Valtaosa eli lähes kolme neljännestä Mikoista sai nimensä 1960- ja 1970-luvuilla ja loput enimmäkseen 1980- ja 1990-luvuilla. Vuosituhannen vaihduttua Mika on palannut harvinaiseksi nimivalinnaksi. 2010-luvulla se annettiin vain 311 pojalle.
Heikki Lounaja
Matti Heikki Lounaja (sukunimi vuoteen 1946 Lilja) (12. huhtikuuta 1912 Kiuruvesi – 19. helmikuuta 1987 Varkaus) oli suomalainen kirjailija.
Köyhiin oloihin syntynyt Lounaja kävi keskikoulun Kiuruvedellä ja sen jälkeen Rovaniemen metsäkoulun 1937–1939 ja valmistui metsäteknikoksi. Hän meni naimisiin Hilma Auerin kanssa 1938.
Kunnallisvaalit 1968
Kunnallisvaalit järjestettiin Suomessa 6.–7. lokakuuta 1968. Käytössä oli ensimmäistä kertaa 20:n vuoden ikäraja aiemman 21:n asemasta. Lisäksi syksyn 1964 vaalien jälkeen suuret ikäluokat olivat saavuttaneet äänioikeuden ja vaalikelpoisuuden, joten nuorten panos tuli nyt voimakkaasti esille. Puolueet ottivat ehdokkaikseen paljon nuoria, jotka myös menestyivät hyvin. Vaalien voittajia olivat porvaripuolueet, ja Keskusta ja Suomen Maaseudun Puolue saivat historiansa ensimmäiset valtuutetut muiden muassa Helsingin ja Turun valtuustoihin, SMP myös Tampereen kaupunginvaltuustoon.
Iniön, Bergön, Haapasaaren, Honkilahden, Kumlingen, Sottungan ja Velkuan kunnissa ei järjestetty vaalitoimitusta koska ehdokkaita oli yhtä paljon kuin valittavia joten kaikki ehdokkaat tulivat valituiksi.
Vuoden 1969 alussa tapahtuneista lukuisista kuntaliitoksista johtuen valtuutettuja valittiin koko maassa huomattavasti edellisvaaleja vähemmän. Kuntamuodon muutosten myötä Lohjan ja Loimaan kauppalanvaltuustoista tuli kaupunginvaltuustoja sekä Jämsän kunnanvaltuustosta kauppalanvaltuusto. Hattulan ja Tyrvännön sekä Juankosken, Muuruveden ja Säyneisen kunnissa järjestettiin syksyllä 1970 ylimääräiset kunnallisvaalit vuoden 1971 alussa toteutuneiden kuntaliitosten vuoksi.
Heikki Lounaja
Lounaja palasi Sallan rintamalle jatkosodassa kesällä 1941. Hän haavoittui vaikeasti syyskuussa 1941, ja siihen loppui hänen sotansa.
Sotavuosien jälkeen Lounaja toimi Rauma-Raahen (myöhemmin Rauma-Repola) palveluksessa metsätyönjohtajana Oulaisissa ja 1947–1952 piiriesimiehenä Kajaanissa. Vuonna 1950 Lounaja tuli julkisuuteen esikoiskirjallaan Pitkin varsitietä ja seuraavina vuosina syntyivät Lounajan kolme ensimmäistä kirjaa ja hän tutustui myös kirjailija Ilmari Kiantoon ja Kajaanissa asuvaan metsänhoitaja, kirjailija ja taidemaalari H. Ahtelaan (Einar Reuter).
Vuosina 1953–1957 Lounaja asui Rovaniemellä ja toimi Metsähallituksen suonkuivaustehtävissä. Tämän jälkeen Lounaja asui perheineen muun muassa Oulussa, Haapajärvellä, Varpaisjärvellä, Iisalmessa ja Juuassa. Vuonna 1962 Lounajan vaimo kuoli ja hän meni seuraavana vuonna uudelleen naimisiin kieltenopettaja Irja Lukkarisen (s. 1916) kanssa.
Vuonna 1973 Lounaja jäi eläkkeelle ja alkoi suunnitella kolmiosaista 1800-luvun Kainuusta kertovaa teossarjaa. Tästä sarjasta toteutui vain ensimmäinen osa, joka ilmestyi nimellä Tervakansan laulu.
Heikki Lounajaa voidaan pitää ensimmäisenä kainuistina – tähän ryhmään luettiin mukaan myöhemmin muun muassa Veikko Huovinen, Lauri Leskinen ja Marko Tapio.
Tonight
Tonight voi viitata:
Pieni Lintulampi
Pieni Lintulampi, tai myös Keskinen , on Etelä-Pohjanmaalla Soinissa ja Ähtärissä Kolun kylän lähellä sijaitseva lampi.
Maantietoa
Lammen pinta-ala on 3,6 hehtaaria, se on 300 metriä pitkä ja 150 metriä leveä. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 800 metriä.
Radek Bejbl
pienoiskuva|Radek Bejbl vuonna 2005. Radek Bejbl (s. 29. elokuuta 1972 Nymburk, Tšekkoslovakia) on tšekkiläinen jalkapalloilija, pelipaikaltaan puolustava keskikenttäpelaaja. Hän pelasi vuosina 1992–2001 Tšekkoslovakian maajoukkueessa kaksi ja Tšekin maajoukkueessa 56 maaottelua. Hän teki Tšekille kolme maaottelumaalia. Hän saavutti EM-hopeaa vuonna 1996.
Bejbl edusti kotimaassaan Slavia Prahaa ja uransa lopulla yhden kauden Slovan Liberecia sekä Espanjassa Atlético Madridia kausina 1996–2000, Ranskassa Lensia kausina 2000–2002 ja Itävallassa Rapid Wieniä kausina 2005–2007. Hän voitti Tšekin mestaruuden vuonna 1996.
Bejbl pelasi EM-kilpailuissa 1996 täydet minuutit Tšekin kaikissa otteluissa lukuun ottamatta välierää, josta hän oli poissa saatuaan aiemmissa otteluissa kaksi varoitusta ja niiden myötä yhden ottelun pelikiellon. Hän teki 2–1-voittomaalin alkulohko-ottelussa Italiaa vastaan. Tšekki saavutti hopeaa hävittyään loppuottelussa jatkoajan kultaisella maalilla Saksalle. EM-kilpailuissa 2000 Bejbl pelasi joukkueensa kaikki kolme ottelua, joista kaksi avauskokoonpanossa.
Mesopotamian varhaiset kulttuurit
[[Tiedosto:Culture ceramiche del Vicino Oriente nel medio Halaf - 5200-4500 a.C.jpg|thumb|right|350px|Halaf-kulttuuri ja sen aikalaisia.
Luettelo Juupajoen julkisista taideteoksista ja muistomerkeistä
Luettelo Juupajoen julkisista taideteoksista ja muistomerkeistä sisältää Juupajoen kunnassa olevat pysyvät patsaat, muistomerkit ja muistolaatat.
Mesopotamian varhaiset kulttuurit
Mesopotamian varhaiset kulttuurit olivat Mesopotamiaan neoliittisen Lähi-idän maanviljelyn synnyttyä kehittyneitä kivi- ja kuparikautisia perinteitä noin 6500–4500 eaa. välisenä aikana. Niissä tunnettiin karjanhoito, maanviljely ja saviastiat. Hassunan ja Halafin kulttuurien aikana rakennettiin pieniä kyliä. Ihmiset elivät niissä metsästyksellä, karjankasvatuksella ja viljelyllä.
Samarran kulttuuri perustui kasteluviljelyyn. Se aikana luotiin suuria kyliä, joissa oli temppeleitä. Samarran jälkeen tuli Etelä-Mesopotamiassa Ubaid-vaihe Halaf-kulttuurin jatkuessa pohjoisessa.
Esikeraamiset kulttuurit
Eräitä Mesopotamiaan ulottuneita esikeraamisia kulttuureja ja niiden löytöpaikkoja ovat:
Keraamiset neoliittiset kulttuurit
Hassunan kulttuurikauden loppu ja Samarran alku ovat osin päällekkäisiä, kuten myös joillakin alueilla Samarran loppu ja Halafin alkuaika.
Uskonto Alankomaissa
Vuonna 2015 Alankomaiden väestöstä enemmistö, 50,1 prosenttia, oli uskontokuntiin kuulumattomia. Katoliseen kirkkoon kuului 23,7 prosenttia. Hollannin protestanttiseen kirkkoon (PKN) kuului 5,7 prosenttia ja muita protestantteja oli 9,8 prosenttia. Muslimeja oli 4,9 prosenttia, hinduja 0,6 prosenttia, buddhalaisia 0,4 prosenttia ja juutalaisia 0,1 prosenttia. Muita uskontoja edusti 4,6 prosenttia väestöstä.
Uskonnollisiin yhdyskuntiin kuuluminen on ollut Alankomaissa laskussa ja vuoden 2018 tienoilla maassa suljettiin keskimäärin kaksi kirkkoa viikossa. Jäsenkato on vaivannut sekä Alankomaiden katolista kirkkoa että Hollannin protestanttikirkkoa. Vuonna 2018 arvioitiin, että katolinen kirkko joutuisi luopumaan noin tuhannesta kirkkorakennuksesta vuoteen 2025 mennessä ja että katolilaisten osuus väestöstä putoaisi silloisesta 23%:sta 16%:iin.
Alankomaissa on kuitenkin alueita, joilla erilaiset reformoidut kirkot ovat edelleen vahvassa asemassa. Näitten pienempien kirkkojen jäsenten jumalanpalvelusaktiivisuus on myöskin esimerkiksi katolilaisia korkeampi. Nämä, kuten esimerkiksi konservatiivinen reformoitu kirkko Gereformeerde Gemeente ovat olleet 1990-luvulta lähtien rakentamassa maahan suuria kirkkorakennuksia, kuten vuonna 1999 Opheusdeniin 2850-paikkaisen kirkon. Vuonna 2018 suunniteltiin maan lounaisosissa sijaitsevassa 7000 asukkaan Yersekeessä 2000-paikkaista kirkkoa, sillä edellistä pidettiin liian pienenä jopa 1400 hengen kokoontuessa sunnuntaisin kyseisessä Gereformeerde Gemeenten seurakunnassa.
Rahm
Rahm on muun muassa seuraavien henkilöiden sukunimi:
Metacritic
Metacritic on viihdeteollisuuden tuotteita arvioiva verkkosivusto. Sivuston piiriin kuuluvat musiikki, videopelit, elokuvat, televisiosarjat sekä aiemmin kirjat. Metacritic kokoaa monia arvosteluja yhteen ja esittää arvostelujen yhteenvetoja ja keskiarvoja.
Metacritic muuntaa eri arvostelujen pisteet prosenteiksi. Arvostelut, jotka eivät sisällä pisteitä, Metacritic arvioi yksittäin ja niille annetaan pisteet arvostelun sävyn perusteella.
Metacritic käyttää painotettua pisteytystä eikä se paljasta mitä painostusta se käyttää kullekin kriitikolle.